钦定古今图书集成/明伦汇编/闺媛典/第114卷 > 皇清二十 > 程演妻韦氏
## 钦定古今图书集成/明伦汇编/闺媛典/第114卷 > 皇清二十 > 程演妻韦氏

按《定安县志》：韦氏，程演妻。性贞静，明达义理，闺门里戚无间言。遭黎贼之变，掳氏不行。贼褫其衣，氏厉声骂曰：“身可杀而衣不可褫。” 时有稚女在抱，料不能免，乃置于道傍。贼复逼之，啮唇喷贼，遂被杀。暴露二日，颜色如生。夫及邻里潜伏山林，目睹其事。贼退，合众殡葬，闻者无不伤感。